ᱛᱩᱞᱚᱥᱤ ᱢᱩᱱᱰᱟ

ᱛᱩᱞᱚᱥᱤ ᱢᱩᱱᱰᱟ ᱫᱚ ᱥᱤᱧᱚᱛ ᱨᱮᱱᱟᱜ ᱳᱰᱤᱥᱟ ᱯᱚᱱᱚᱛ ᱨᱮ ᱡᱟᱱᱟᱢᱤᱡ ᱢᱤᱫ ᱥᱟᱶᱛᱟ ᱥᱩᱥᱟᱹᱨᱤᱭᱟᱹ ᱠᱟᱱᱟᱭ ᱾ ᱩᱱ ᱫᱚ ᱵᱤᱱᱚᱵᱟ ᱵᱷᱟᱵᱮ ᱫᱟᱨᱟᱭ ᱛᱮ ᱮᱦᱚᱵ ᱞᱮᱱ ᱚᱛ-ᱦᱟᱥᱟ ᱫᱟᱱ ᱠᱟᱹᱢᱤ ᱨᱮ ᱑᱔ ᱥᱟᱞ ᱵᱚᱪᱷᱚᱨ ᱠᱷᱚᱱ ᱜᱮ ᱥᱮᱞᱮᱫ ᱞᱮᱱ ᱛᱟᱦᱮᱸᱫ ᱾ ᱟᱹᱫᱤᱵᱟᱹᱥᱤ ᱜᱤᱫᱽᱨᱟ ᱠᱚᱣᱟᱜ ᱥᱮᱪᱮᱫ ᱟᱭᱫᱟᱹᱨ ᱞᱟᱹᱜᱤᱫ ᱒᱐ ᱜᱚᱴᱟᱝ ᱠᱷᱚᱱ ᱵᱟᱹᱲᱛᱤ ᱵᱟᱥᱟ ᱟᱥᱲᱟᱭ ᱪᱟᱞᱟᱣ ᱮᱫᱟ  ᱾ ᱱᱚᱶᱟ  ᱟᱥᱲᱟ ᱨᱮ ᱒᱐᱐᱐᱐ ᱠᱷᱚᱱ ᱵᱟᱹᱲᱛᱤ ᱟᱪᱮᱛ ᱟᱪᱮᱛᱹᱱᱤ ᱠᱚ ᱯᱟᱲᱦᱟᱣᱜ ᱠᱟᱱᱟ  ᱾

ᱯᱩᱭᱞᱩ ᱡᱤᱭᱚᱱ
ᱛᱩᱞᱚᱥᱤ ᱢᱩᱱᱰᱟ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱠᱤᱧᱡᱷᱤᱨ ᱡᱤᱞᱟᱹ ᱨᱮᱱᱟᱜ ᱵᱚᱰᱵᱤᱞ ᱥᱩᱨ ᱥᱮᱨᱮᱱᱰᱟ ᱟᱹᱛᱩ ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱟᱡᱤᱡ ᱟᱯᱟᱛ ᱫᱚ ᱪᱚᱨᱚᱬ ᱢᱩᱱᱰᱟᱹ ᱟᱨ ᱮᱸᱜᱟᱛ ᱫᱚ ᱜᱷᱟᱥᱚ ᱢᱩᱱᱰᱟ ᱧᱩᱛᱩᱢ ᱟᱭᱟ ᱾ ᱟᱯᱟᱛ ᱫᱚ ᱟᱹᱛᱩ ᱨᱤᱱᱤᱡ ᱢᱟᱺᱡᱷᱤ ᱛᱟᱦᱮᱸ ᱠᱟᱱᱟ ᱾ ᱜᱤᱫᱽᱨᱟᱹ ᱵᱮᱲᱟ ᱨᱮᱜᱮ ᱟᱯᱟᱛ ᱫᱚᱭ ᱵᱚᱝᱜᱟ ᱛᱟᱞᱟ ᱞᱮᱱ ᱛᱟᱦᱮᱸᱫ ᱾ ᱟᱠᱚ ᱮᱭᱟᱭ ᱵᱚᱭᱦᱟ ᱢᱤᱥᱤ ᱠᱷᱚᱱ ᱟᱡ ᱫᱚ ᱦᱩᱰᱤᱧ ᱩᱛᱟᱹᱨᱤᱡ ᱛᱟᱦᱮᱸ ᱠᱟᱱᱟᱭ ᱾ ᱢᱟᱨᱟᱝ ᱵᱚᱭᱦᱟ ᱟᱨ ᱵᱩᱦᱤᱱ ᱠᱚ ᱫᱚ ᱠᱷᱟᱫᱟᱱ ᱨᱮ ᱠᱟᱹᱢᱤ ᱠᱟᱱ ᱛᱟᱦᱮᱸᱫ ᱠᱚ ᱾ ᱟᱡ ᱦᱚᱸ ᱞᱟᱡ ᱟᱹᱥᱩᱞ ᱟᱹᱜᱤᱫ ᱠᱷᱟᱫᱟᱱ ᱨᱮᱜᱮ ᱠᱟᱹᱢᱤ ᱠᱟᱱ ᱛᱟᱦᱮᱸᱫ ᱾ ᱟᱡ ᱵᱚᱭᱚᱥ ᱨᱤᱱ ᱜᱤᱫᱽᱨᱟᱹ ᱠᱚ ᱢᱮᱨᱚᱢ ᱠᱚ ᱜᱩᱯᱤᱠᱟᱱ ᱵᱮᱲᱟ ᱨᱮ ᱟᱡ ᱫᱚ ᱯᱟᱲᱦᱟᱣᱜ ᱥᱟᱱᱟ ᱞᱮᱫᱮ ᱛᱟᱦᱮᱸᱫ ᱾ ᱱᱚᱶᱟ ᱞᱟᱹᱜᱤᱫ ᱟᱭᱢᱟ ᱮᱴᱠᱮᱴᱚᱬᱮ ᱥᱟᱢᱟᱝ ᱦᱩᱭ ᱟᱫᱮ ᱛᱟᱦᱮᱸᱫ ᱾ ᱡᱚᱛᱚ ᱠᱚ ᱟᱥᱟᱭᱮᱫ ᱛᱟᱦᱮᱸᱫ ᱪᱤ ᱟᱡ ᱫᱚᱭ ᱜᱷᱟᱨᱚᱡᱽ ᱥᱚᱝᱥᱟᱨ ᱢᱟᱭ ᱢᱮᱱᱛᱮ ᱾ ᱢᱮᱱᱠᱷᱟᱱ ᱟᱹᱛᱩ ᱨᱮ ᱢᱤᱫᱴᱟᱝ ᱜᱟᱱ ᱟᱥᱲᱟ ᱦᱚᱸ ᱵᱟᱭ ᱛᱟᱦᱮᱸ ᱠᱟᱱ ᱠᱷᱟᱹᱛᱤᱨ ᱢᱚᱱᱮ ᱢᱚᱥᱨᱟ ᱞᱮᱱ ᱛᱟᱭᱟ ᱾ ᱯᱟᱲᱦᱟᱣᱜ ᱪᱮᱛᱟᱱ ᱟᱡᱟᱜ ᱜᱚᱨᱚᱡ ᱧᱮᱞ ᱟᱠᱟᱛᱮ ᱠᱷᱟᱫᱟᱱ ᱨᱤᱱᱤᱡ ᱪᱟᱪᱞᱟᱣᱤᱭᱟᱹ ᱤᱝᱞᱤᱥ ᱮ ᱪᱮᱫ ᱞᱮᱫᱮ ᱛᱟᱦᱮᱸᱫ ᱾

ᱥᱟᱶᱛᱟ ᱥᱩᱥᱟᱹᱨ
᱑᱙᱖᱓ ᱥᱟᱞᱮ ᱨᱮ ᱥᱚᱱᱛᱷ ᱵᱤᱱᱚᱵᱟ ᱵᱷᱟᱵᱮ ᱳᱰᱤᱥᱟ ᱛᱮᱭ ᱦᱮᱡ ᱞᱮᱱ ᱛᱟᱦᱮᱸᱫ ᱾ ᱨᱮᱸᱜᱮᱡ ᱚᱲᱮᱡ ᱦᱚᱲ ᱠᱚ ᱞᱟᱹᱜᱤᱫ ᱚᱛ ᱦᱟᱥᱟᱭ ᱫᱟᱱ ᱞᱮᱫ ᱛᱟᱦᱮᱸᱫ ᱾ ᱟᱡᱟᱜ ᱥᱟᱶᱛᱟ ᱥᱩᱥᱟᱹᱨ ᱠᱟᱹᱢᱤ ᱧᱮᱞᱛᱮ ᱚᱨᱥᱚᱝ ᱞᱮᱱ ᱛᱟᱦᱮᱸᱫ ᱾ ᱚᱛ ᱦᱟᱥᱟ ᱫᱟᱱ ᱦᱩᱞᱜᱟᱹᱨ ᱞᱟᱹᱜᱤᱫ ᱥᱟᱯᱲᱟᱣᱜ ᱠᱟᱱ ᱯᱷᱟᱹᱫᱽ ᱨᱮ ᱥᱮᱞᱮᱫᱚᱜ ᱞᱟᱹᱜᱤᱫ ᱛᱩᱞᱚᱥᱤ ᱫᱚ ᱢᱚᱫᱽᱫᱷᱭᱚ ᱯᱨᱚᱫᱮᱥ ᱛᱮ ᱪᱟᱞᱟᱣ ᱞᱮᱱ ᱛᱟᱦᱮᱸᱫ ᱾ ᱚᱸᱰᱮ ᱠᱷᱚᱱ ᱜᱮ ᱟᱡᱟᱜ ᱥᱟᱶᱛᱟ ᱥᱩᱥᱟᱹᱨ ᱠᱟᱹᱢᱤ ᱫᱚ ᱮᱦᱚᱵ ᱞᱮᱱ ᱛᱟᱦᱮᱸᱫ ᱾ ᱚᱸᱰᱮ ᱳᱰᱤᱥᱟ ᱨᱤᱱ ᱚᱱᱱᱯᱩᱨᱱᱟ ᱫᱟᱥ ᱟᱨ ᱱᱤᱨᱢᱚᱲᱟ ᱫᱮᱥᱯᱚᱱᱰᱟ ᱥᱟᱶ ᱮ ᱠᱟᱹᱢᱤ ᱞᱮᱫ ᱛᱦᱟᱮᱸᱫ ᱾ ᱴᱨᱮᱱᱤᱝ ᱠᱷᱚᱱ ᱨᱩᱣᱹᱟᱲ ᱠᱟᱛᱮ ᱟᱠᱚ ᱴᱚᱴᱷᱟ ᱨᱮᱱᱟᱜ ᱠᱷᱟᱫᱟᱱ ᱨᱮ ᱠᱟᱹᱢᱤ ᱠᱟᱱ ᱦᱚᱲ ᱠᱚᱨᱤᱱ ᱜᱤᱫᱽᱨᱟᱹ ᱠᱚ ᱟᱥᱲᱟ ᱵᱟᱹᱱᱩᱜ ᱠᱷᱟᱹᱛᱤᱨ ᱥᱮᱪᱮᱫ ᱠᱷᱚᱱᱟᱜ ᱥᱟᱺᱜᱤᱧ ᱨᱮ ᱢᱮᱱᱟᱜ ᱠᱚ ᱨᱮᱱᱟᱜ ᱱᱟᱪᱟᱨ ᱮ ᱧᱮᱞ ᱞᱮᱫ ᱛᱟᱦᱮᱸᱫ ᱾ ᱳᱰᱤᱥᱟ ᱦᱮᱡ ᱠᱟᱛᱮ ᱢᱟᱬᱚᱛᱤ ᱪᱚᱣᱫᱷᱩᱨᱤ, ᱨᱚᱢᱟᱫᱮᱵᱤ, ᱱᱤᱨᱢᱚᱲᱟ ᱮᱢᱟᱱ ᱠᱚᱣᱟᱜ ᱛᱚᱨᱥᱚᱝ ᱛᱮ ᱦᱮᱡ ᱠᱟᱛᱮ ᱟᱡᱟᱜ ᱡᱤᱭᱚᱱ ᱨᱮᱱᱟᱜ ᱥᱮᱦᱮᱫ ᱵᱚᱫᱚᱞ ᱞᱮᱱ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱡᱚᱰᱟ, ᱵᱚᱰᱵᱤᱞ ᱮᱞᱟᱠᱟ ᱨᱮ ᱢᱮᱱᱟᱜ ᱠᱚ ᱠᱷᱟᱫᱟᱱ ᱠᱟᱹᱢᱤ ᱦᱚᱲ ᱠᱚᱨᱤᱱ ᱜᱤᱫᱽᱨᱟᱹ ᱠᱚ ᱵᱤᱱ ᱠᱟᱹᱣᱰᱤ ᱛᱮ ᱥᱮᱪᱮᱫ ᱠᱚ ᱨᱮᱱᱟᱜ ᱜᱮ ᱠᱩᱨᱩᱢᱩᱴᱩ ᱞᱮᱫ ᱛᱟᱦᱮᱸᱫ ᱾ ᱑᱙᱖᱔ ᱥᱟᱞᱮ ᱨᱮ ᱟᱥᱲᱟᱭ ᱵᱮᱨᱮᱫ ᱮᱦᱚᱵ ᱞᱮᱫ ᱛᱟᱦᱮᱸᱫ http://jewelsofindia.blogspot.in/2012/08/tulasi-munda-orissa.html ᱾

ᱥᱟᱹᱠᱷᱭᱟᱹᱛ

ᱛᱷᱚᱠ: ᱢᱩᱱᱰᱟ
ᱛᱷᱚᱠ: ᱢᱩᱱᱰᱟ ᱛᱤᱨᱞᱟᱹ